చెన్నై: పెళ్ళికి అంగీకరించలేదన్న ఆగ్రహంతో ప్రియురాలిని దారుణంగా హతమార్చిన ప్రియుడు ఆపై తానూ ఉరి వేసుకుని ఆత్మహత్యకు పాల్పడ్డాడు. ఈ  ఘటన కరూర్ జిల్లాలో సంచలనం సృష్టించింది. తిరువారూర్ జిల్లా పరయపాళయంకు చెందిన వినోద్(27) ఇంజనీరింగ్ వరకు చదువుకుని  అగ్నిమాపక శాఖకు చెందిన పరికరాలను అందించే ఏజెన్సీని నిర్వహిస్తున్నాడు. అతడు కళాశాలలో చదువుకునే సమయంలో జూనియర్గా కళాశాలలో చేరిన కరూర్ జిల్లా భారతీనగర్కు చెందిన షణ్ముగప్రియ(24)తో పరిచయం ఏర్పడి, వీరి స్నేహం ప్రేమకు దారితీసింది. ఇదిలావుండగా ఈ యేడాది వివాహం చేసుకోవాలని వినోద్ నిర్ణయించాడు. ఇందుకు తమ పెద్దలను కూడా ఒప్పించాడు. అయితే మరో రెండేళ్ళ వరకు వివాహం వద్దంటూ షణ్ముగప్రియ స్పష్టం చేసింది. ఈ వ్యవహారంలో ప్రేమికుల మధ్య విభేదాలున్నాయి. మూడు నెలలుగా వీరిద్దరి మధ్య ఎలాంటి సంప్రదింపులు లేకపోవడంతో ప్రియురాలి ఆచూకీ కోసం వినోద్ ఆరా తీశాడు.     షణ్ముగప్రియ ఇంట్లో పెళ్ళి ఏర్పాట్లు జరుగుతున్నాయని, ఇందుకు ఆమె కూడా అంగీకరించినట్లు తెలిసింది. ఈ విషయం గురించి ప్రియురాలితో చర్చించేందుకు సోమవారం వినోద్ కరూర్కు చేరుకున్నాడు. రాత్రి షణ్ముగప్రియ తల్లిదండ్రులు బయటకు వెళ్ళిన సమయంలో వినోద్ ఆమె ఇంట్లోకి ప్రవేశించాడు. మళ్ళీ ఈ వ్యవహారంపై ఇద్దరూ గొడవ పడ్డారు. ఆగ్రహానికి గురైన వినోద్ ప్రియురాలి గొంతు నులిమి హతమార్చాడు. అనంతరం అతడు ఫ్యాన్కు ఉరేసుకుని ఆత్మహత్యకు పాల్పడ్డాడు. అనంతరం ఇంటికి తిరిగి వచ్చిన షణ్ముగప్రియ తల్లిదండ్రులు తలుపులు ఎంతసేపటికి తెరుచుకోకపోవడంతో అనుమానించి స్థానికుల సహాయంతో వాటిని బద్దలు కొట్టారు. గదిలో శవమై పడివున్న తమ కుమార్తెను చూసి కన్నీరుమున్నీరయ్యారు. స్థానికుల సమాచారం మేరకు కరూర్ టౌన్ పోలీస్ ఇన్స్పెక్టర్ సెంధిల్ కుమార్ అక్కడకు చేరుకుని మృతదేహాలను స్వాధీనం చేసుకుని, శవపరీక్ష నిమిత్తం కరూర్ ప్రభుత్వాస్పత్రికి తరలించారు. ఈ ఘటనపై కేసు నమోదు చేసుకుని దర్యాప్తు చేపట్టారు.
chennai: pelliki angeekarinchaledanna aagrahamto priyuraalini daarunamgaa hatamaarchina priyudu aapai taanuu uri vesukuni aatmahatyaku palpaddadu. ee  ghatana karur jillaalo sanchalanam srushtinchindi. tiruvaroor jilla parayapalayanku chendina vinod(27) injaneering varaku chaduvukuni  agnimapaka saakhaku chendina parikaraalanu andinche agenseeni nirvahistunnaadu. atadu kalaasaalalo chaduvukune samayamlo juniyarga kalaasaalalo cherina karur jilla bhaaratiinagarku chendina shanmugapriya(24)thoo parichayam erpadi, veeri sneham premaku daariteesindi. idilaavundagaa ee yedadi vivaham chesukovalani vinod nirnayinchaadu. induku tama peddalanu kuudaa oppinchaadu. ayithe maro rendella varaku vivaham vaddantuu shanmugapriya spashtam chesindi. ee vyavahaaramlo premikula madhya vibhedaalunnaayi. moodu nelalugaa veeriddari madhya elanti sampradimpulu lekapovadamto priyuraali aachuki kosam vinod aaraa teesaadu.     shanmugapriya intlo pelli erpaatlu jarugutunnaayani, induku aame kuudaa angeekarinchinatlu telisindi. ee vishayam gurinchi priyuraalitho charchinchenduku somavaram vinod karurku cherukunnadu. raatri shanmugapriya tallidandrulu bayataku vellina samayamlo vinod aame intloki pravesinchaadu. mallee ee vyavahaarampai iddaruu godava paddaaru. aagrahaaniki guraina vinod priyuraali gontu nulimi hatamaarchaadu. anantaram atadu fyaanku uresukuni aatmahatyaku palpaddadu. anantaram intiki tirigi vachina shanmugapriya tallidandrulu talupulu entasepatiki teruchukokapovadamto anumaaninchi sthaanikula sahaayamtho vaatini baddalu kottaru. gadilo savamai padivunna tama kumaartenu chusi kanneerumunnirayyara. sthaanikula samacharam meraku karur toun polies inspector sendhil kumar akkadaku cherukuni mrutadehaalanu swaadheenam chesukuni, savapareeksha nimittam karur prabhutvaaspatriki taralinchaaru. ee ghatanapai kesu namodu chesukuni daryaaptu chepattaru.